Document ID: 31976R0707

NEUVOSTON ASETUS (ETY) N:o 707/76,
annettu 25 päivänä maaliskuuta 1976,
silkkiäistoukkien kasvattajien tuottajaryhmittymien hyväksymisestä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon edustajakokouksen lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
silkkiäistoukkien kasvattajien kohtuullisen tulonsaannin edistämiseksi ja näiden tuotteiden markkinoiden vakauttamiseksi olisi edistettävä tarjonnan keskittämistä ja tuottajien yhteistä tuotannon mukauttamista markkinoiden vaatimuksiin,
näihin päämääriin voitaisiin pyrkiä muodostamalla ryhmittymiä, jotka edellyttävät jäseniltään tiettyjen, tuotantoa ja kaupanpitämistä koskevien sääntöjen noudattamista, ja
kaiken tuottajien välisen syrjinnän välttämiseksi ja toteutettujen toimien yhtenäisyyden ja tehokkuuden varmistamiseksi olisi säädettävä koko yhteisöä koskevista edellytyksistä, jotka tuottajaryhmittymien olisi täytettävä tullakseen jäsenvaltion hyväksymiksi,
ON ANTANUT TÄMÄN ASETUKSEN:
1 artikla
Tässä asetuksessa tarkoitetaan "tuottajaryhmittymillä" jokaista silkkiäistoukkien kasvattajien aloitteesta perustettua ryhmittymää, jonka tarkoituksena on:
a) edistää tarjonnan keskittämistä,
b) tuoda jäsenkasvattajien tietoon soveltuvat lopputuotteiden viimeistelyä, varastointia ja markkinointia helpottavat keinot siten, että kasvattajat
- saattavat markkinoille, toisin sanoen myyvät tukkukauppiaalle tai kokongeja käyttävälle teollisuudelle, koko tuotantonsa ryhmittymän välityksellä; ryhmittymä voi kuitenkin myöntää toukankasvattajille tiettyjen määrien osalta poikkeuksen tästä velvoitteesta,
- soveltavat tuottajaryhmittymän tuotannosta ja markkinoille saattamisesta antamia sääntöjä tarjonnan määrän ja tuotannon laadun mukauttamiseksi markkinoiden vaatimuksiin,
ja joka on jäsenvaltion hyväksymä 2 artiklan nojalla.
2 artikla
1. Jäsenvaltioiden on hyväksyttävä ryhmittymät, joiden toimintaan kuuluu kokongien tuotanto, jos ne täyttävät tämän toiminnan osalta 1 artiklan edellytykset ja seuraavat yleiset edellytykset:
a) ne harjoittavat riittävää taloudellista toimintaa;
b) ne eivät saa syrjiä toukankasvattajia millään toimintansa alalla kansallisuuden tai sijoittautumispaikan perusteella;
c) ne ovat oikeushenkilöitä tai niillä on riittävä oikeuskelpoisuus ollakseen kansallisen lainsäädännön mukaisesti oikeuksien ja velvollisuuksien kohteena;
d) niiden sääntöihin on kuuluttava:
- velvoite pitää erillistä kirjanpitoa toiminnoista, joita hyväksyminen koskee,
- määräyksiä sen varmistamiseksi, että liitosta tai ryhmittymästä eroa pyytävät jäsenet voivat erota ainoastaan oltuaan ryhmittymän tai liiton jäseniä kolme vuotta ryhmittymän perustamisen jälkeen ja jos he ovat ilmoittaneet ryhmittymälle tai liitolle eroaikeestaan vähintään vuotta ennen eroa; näitä säännöksiä sovelletaan rajoittamatta kansallisen lainsäädännön niiden säännösten soveltamista, joiden tarkoitus on suojata ryhmittymää tai sen velkojia määrätyissä tapauksissa, joissa jäsenen eroaminen aiheuttaisi taloudellisia seuraamuksia, tai estää jäsentä eroamasta kesken tilikauden;
e) niiden jäseninä ei ole kuin silkkiäistoukkien kasvattajia.
2. Jäsenvaltio on toimivaltainen hyväksymään ne ryhmittymät, joiden kotipaikka on sen alueella.
3 artikla
Yksityiskohtaiset säännöt tämän asetuksen soveltamisesta annetaan tarvittaessa pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(3), sellaisena kuin se on muutettuna liittymisehtoja ja perustamissopimusten mukautuksia koskevalla asiakirjalla(4), 12 artiklassa säädettyä menettelyä noudattaen.
4 artikla
Tämä asetus tulee voimaan 1 päivänä huhtikuuta 1976.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä maaliskuuta 1976.

Labels: 6